માતર તાલુકાના સંધાણા ગામમાં શાહબુદ્દીન અલાઉદ્દીન ચૌહાણ રહે છે. તેઓના કુટુંબી સમસુદ્દીન શેખ પણ સંધાણા રહે છે. આ બંન્ને પરિવારોની વડીલોપાર્જીત જમીન આંતરોલી ગામમાં છે. ગત શનિવારે શાહબુદ્દીન જમીનમાં ખેડવા જતાં કુટુંબી નસરૂદ્દીન શેખ તથા કમરૂદ્દીન શેખે જણાવેલ કે, તમે આ જમીન ખેડવા કેમ આવ્યા છો? તેમ કહી અપશબ્દો બોલી ઝઘડો કર્યો હતો. આ વખતે નજરૂદ્દીન શેખ તથા બસરૂદ્દીન શેખ આવી જઈ શાહબુદ્દીનને કહ્યું કે, આ જમીનમાં હક કરવા આવશો તો જીવતા નહીં છોડીએ અને જાનથી મારી નાંખીશું. આ સંદર્ભે શાહબુદ્દીન ચૌહાણની ફરિયાદના આધારે માતર પોલીસે નસરૂદ્દીન શેખ, કમરૂદ્દીન શેખ, નજરૂદ્દીન શેખ તથા બસરૂદ્દીન શેખ વિરૂદ્ધ ગુનો નોંધી તપાસ હાથ ધરી છે. જ્યારે સામાપક્ષે કુલશનબીબી શેખે શાહબુદ્દીન ચૌહાણ, સીરાજ ચૌહાણ, સમીરમિંયા, રીયાઝમિંયા વિરૂદ્ધ ગુનો દાખલ કર્યો છે.